**Csongrád Város Polgármesterétől**

Száma: 01-1046-2/2015.

**TÁJÉKOZTATÓ**

**Csongrád Város Önkormányzata Képviselő-testületének**

**2015. február 19-i ülésére**

**az elmúlt képviselő-testületi ülés óta végzett munkáról**

Csongrád Város Önkormányzata és Szervei Szervezeti és Működési Szabályzatáról szóló 14/2011. (IV. 29.) önkormányzati rendelet 34. §. /6/ bekezdése alapján az alábbiakról tájékoztatom a Tisztelt Képviselő-testületet:

* 2015. január 30-án Gulyás Ferenc borász beszélgetésre invitálta a képviselő-testület tagjait és a városvezetést a csongrádi borászat helyzetéről és a bokrosi részönkormányzatról.
* 2015. február 1-én a Csongrádi Nagy-Tisza Turisztikai, Horgász és Természetvédő Egyesület közgyűlésén Cseri Gábor alpolgármester úr vett részt. Megerősítette, hogy a város fontosnak tartja a közigazgatási területen lévő vizek sporthorgászegyesületi kezelésbe kerülését pályázat útján.
* Február 3-án részt vettem a Tömörkényi Többfunkciós Szolgáltató Központ ünnepélyes átadásán.
* Február 4-én a Homokhátsági Regionális Hulladékgazdálkodási Önkormányzati Társulás tartotta ülését Kiskunhalason.
* Február 7-én Cseri Gábor alpolgármester úr vett részt a Magyar Úszó Szövetség országos sajtótájékoztatóján Hódmezővásárhelyen és a Jövő Bajnokai egyik versenyén, melyen csongrádi versenyzők is szerepeltek. Alpolgármester Úr megbeszélést folytatott a tanmedence pályázat lehőségeiről is.
* Február 10-én a 2015. évi önkormányzati költségvetés kapcsán összevont intézményvezetőit tartottunk.
* Ugyanezen a napon Cseri Gábor alpolgármester úr részt vett a Dél-alföldi Regionális Környezetvédelmi Társulás ülésén.
* Február 11-én Budapesten E. Nagy Lajos úrral, a Monday Consulting Kft. ügyvezetőjével egyeztettük a homokhátsági projekt szemléletformálási feladatait, valamint Dely Attila, a Csongrád-Csanytelek Ivóvízminőség Javító Önkormányzati Társulás projektmenedzserével tárgyalást folytattunk a Nemzeti Fejlesztési Programiroda munkatársaival.
* Ugyanezen a napon Cseri Gábor alpolgármester úr bejárás keretében megtekintette a Bökényi és Templom Utcai Óvodában a Városellátó Intézmény által végzett vizesblokk felújítási munkálatokat.
* Ugyanezen a napon vállalkozói fórum keretében egyeztetést tartottunk a helyi vállalkozásokkal a Helyi Építési Szabályzat tervezett módosításáról.
* Február 13-án a Homokhátsági Regionális Zrt. új finanszírozójával, a Kereskedelmi és Hitelbank Zrt. hitelágazati vezetőjénél folytattam megbeszélést.
* Február 14-én két sporteseménynek is helyet adott városunk. A Sághy Mihály Szakiskola Tornaterme a Délkelet Magyarországi Területi Kötöttfogású Bajnokság és Gyermek Szabadfogású Bírkózó Versenyének, illetve a Batsányi János Ginázium tornaterme “Mozdulj rá!” címmel aerobic show helyszíne volt Czanik Balázs és csapatának.
* Február 18-án a DARFÜ Szegedi székhelyén egyeztettük a fürdőberuházás részleteit, melyen többek között részt vett a kivitelező STRABAG Kft. építésvezetője, Budjosó Antal is.
* Ezt követően dr. Kovács Beáta, a Csongrád Megyei Közgyűlés alelnökével folytattam megbeszélést a várhatóan májustól megjelenő területfejlesztési operatív program célkitűzéseiről és forrásfelosztásáról.
* Szintén ugyanezen a napon Molnárné Tóth Györgyi, a KLIK Csongrádi Tankerülete mb. vezetőjével aktuális kérdésekről – többek között a képviselők tagintézményekben történő fórumtartásáról is – egyeztettünk.
* az Integrált Településfejlesztési Stratégia kidolgozásához kapcsolódóan társadalmi, vezetői és a gazdasági szereplőkkel való egyeztetésekre került sor.

Csongrád, 2015. február 19.

 Bedő Tamás

 polgármester